Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 749

3. évfolyam Idõkeret 55 óra, 30 óra a tananyag feldolgozására, 25 az íráskészség fejlesztésére. Cél A német nyelvû óravezetés egyszerû mondatainak megértése, a tanuló tudja helyesen felolvasni a témakörön belül tanult szövegeket, tudjon egy szóval, hiányos egyszerû mondattal válaszolni a kérdésekre! Fejlesztési követelmények Tudja a nem túlságosan nehéz helyesírású szavakat tollbamondás után leírni! Értse meg a témakörökben feldolgozott anyagon belül az egyszerû mondatokat, és tudjon a tanult témakörön belül helyes intonációval válaszokat adni, illetve kérdéseket feltenni! Tartalmak Az elsõ, ill. második osztályos anyag ismétlésén túl a visszatérõ témák több kifejezési lehetõséget adnak, és a tanulók mind jobban megismerkednek a német nyelv mondatszerkesztési lehetõségeivel. Az évfolyam szókincse 270 szó. Kommunikációs szándékok: Megszólítás; egyetértés, egyet nem értés kifejezése; igenlõ, nemleges válasz. Fogalomkörök Térbeli viszonyok a „hol?” kérdésre; az esetviszonyok közül az alany- és tárgyeset kifejezése, határozott és határozatlan névelõvel; a számnevek 1–1000-ig; a személyes névmások alany- és tárgyesete; az idõ kifejezése (a „Stunde” és az „Uhr” különbsége). Fejlesztési alapok Beszédértés: hallás utáni szöveg megértése többszöri meghallgatás után, ha a szöveg idegen szót nem tartalmaz. Beszédkészség: Rövid, memorizált párbeszédek elõadása – esetleg kis egyéni variálással. Olvasási készség: Ismert nyelvi eszközökkel megfogalmazott, néhány szóból álló mondat elolvasása. Íráskészség: ismert szavak írott alakjának felismerése, ezeknek diktálás utáni leírása. (Az új német helyesírás alkalmazása.) TÉMAKÖR: AZ ÉN VILÁGOM (SZABADIDÕ, SZÓRAKOZÁS) Cél Kapcsolatfelvétel és kapcsolattartás társakkal, barátokkal, meghívás vendégségbe, családi ünnepségre. Barátok jellemzése. Követelmény A szóbeli kommunikáció (pl. meghívás születésnapra) mellett egyszerû írásbeli meghívás. Alapvetõ ismeretek vásárláshoz, bevásárlás vendégség elõtt. Tartalom A vendégség és a vásárlás összekapcsolásával valódi, élethû helyzetben érezhetik magukat a tanulók, hiszen ilyen szituációkkal valóban évente többször találkozhatnak. A témakör szókincse is ezt tükrözi, az aktív szókincs 70 szó, amely alapvetõen a két területhez kapcsolódik. Az írásbeli munkák nagyobb részét a meghívó készítése jelenti. Értékelés A szóbeli és írásbeli munkák értékelése körülbelül 3:1 arányban legyen! Ügyelni kell a meghívó pontosságára. Feltételek Célnyelvi meghívók, képeslapok (meghívásokkal), hanganyag a téma feldolgozásához. A tankönyv hanganyaga, illetve a tanár által összeállított szöveg hallás utáni megértése. TÉMAKÖR: MINDENNAPI ÉLETÜNK (ÜNNEPEINK, SZÜNIDÕ) Cél A legkedveltebb, legelterjedtebb ünnepek, jeles napok megismerése. Követelmény Alapvetõ ismeretek a célnyelvi országok ünnepi szokásairól, illetve az ezekhez kapcsolódó szókincs, cselekvési formák, szokások. Lehetõleg minden tanuló mondjon (írjon) 2-3 mondatos, összefüggõ eseményt, élményt egy átélt ünneprõl! Tartalom Szünidei élmények (téli sportok). A Mikulás, a karácsony, a húsvét mellett (illetve ezekhez kapcsolódóan) néhány kedves, érdekes szokás megismerése (Márton-nap, Barbara-ág, Luca-nap), amely a célnyelvi országokban a hasonló korú gyerekek kedvenc idõtöltése, szokása. Az aktív szókincs 100 szó. Értékelés Elsõsorban a saját élményt, élményszerûséget (aktivitást) vegyük számításba, akár szóban, akár írásban! Feltételek Az ünnepekhez, ünnepkörökhöz tartozó tárgyak (hímes tojás, hajtatásra alkalmas faág, virgács stb.) vagy azok képei. A legismertebb és legkedveltebb dalok, versikék hangfelvételekrõl, esetleg videofelvételrõl. A figyelem felhívása a német nyelvû ünnepi gyermekmûsorokra a német vagy osztrák televízióban (a mûholdas csatornák már szinte mindenhol hozzáférhetõk). TÉMAKÖR: AZ ISKOLA Cél Az iskolában tanult tárgyak, az azokhoz tartozó taneszközök nevei, a leggyakoribb cselekvések ismerete. A napirend. Követelmény Tudjon 2-3 mondatos dialógust kezdeményezni és folytatni az iskoláról, a tantárgyakról és egy-egy iskolai óráról vagy óraközi szünetrõl. Tartalom Az iskolai órarend összeállítása, kedvenc órák, tantárgyak, azok rövid (2–4 mondatos) bemutatása, az iskola, az osztály leírása, bemutatása. Kérdések és érdeklõdés az iskoláról, a tantárgyakról. Az aktív szókincs 40 szó. Értékelés Szóbeli és írásbeli beszámoló, leírás az iskoláról vagy egy-egy óráról, és a munkák közös értékelése a tanulókkal. Feltételek Hanganyag a feldolgozandó anyaghoz, szövegértés hallás után (tanári bemutató vagy hangfelvétel) és értõ néma olvasással. A szöveg nem tartalmazhat ismeretlen szót. TÉMAKÖR: ÉVSZAKOK Cél Az elõzõeket folytatva a még fontos idõjárási jelenségek és az évszakok összekapcsolása. Követelmény Az évszakokhoz tartozó fontos, jellegzetes természeti jelenségek. Tartalom Évszak, idõ, idõjárás, cselekvések, tulajdonságok összekapcsolása (pl. tavasz – meleg – virágszedés). Párbeszédek, monológok (2–5 mondatos) egy-egy évszakról. A témakör szókincse 60 aktív szó ismerete. Értékelés Versikék, mondókák számonkérése, önálló szöveg szerkesztése a témakörön belül szóban és írásban, 4–5 mondat terjedelemben. Feltételek Hangfelvételek az idõjárásról, évszakokról, természetrõl szóló dalokról. Színes képek a természetrõl – tanári és tanulói gyûjtés alapján –, melyekrõl a tanulók „mesélni” tudnak, és melyekhez kérdéseket tehetnek fel. Értékelés Írassunk a tanulókkal olyan szövegeket, amelyekben nehezebb helyesírású szavak is elõfordulnak! A meghívó, levél formai követelményeinek betartását ellenõrizzük! A tanulónak szóban és írásban összefüggõ leírást, elbeszélést kell alkotnia (3–5 mondatos terjedelemben, a tanult témakörön belül), megfelelõ elõkészítés után. Értékeljük a tanulónak azt a teljesítményét, amely megpróbál elszakadni a reprodukálástól, a tankönyvi szöveg visszaadásától! Minden tanulót értékeljünk idegen szöveg értésébõl (szóbeli és írásbeli), évente legalább kétszer! Feltételek Az állandó taneszközökön kívül a tanulók vagy a tanár által gyûjtött képek az egyes témákhoz, szövegértéshez a tanár által összeállított szövegek, melyeket a tanulónak vagy hallás után, vagy értõ néma olvasással kell megértenie.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes